Arno Liiver

Arno Liiver (11. oktoober 1954Päring Rahvastikuregistrist MõisakülaArno Liiver ehk kuidas taasleiti Arno Tali. epl.delfi.ee, 30. aprill 2005, Abja rajoon – 1. jaanuar 2026) oli eesti filminäitleja. 

Elukäik
Ta lõpetas 1970. aastal Tallinna 47. Keskkoolis kaheksa klassi (praeguses mõistes põhikooli). Ta õppis Linnakutsekoolis nr 12 Tallinnas elektrikuks ning töötas Tallinnas aastaid auto- ja taksojuhina, samuti lukksepana, tegi ka juhutöid.

2002. aastal asus ta elama Hiiumaale Käina valda naise vanemate koju, kus pidas aastaid koos abikaasaga kariloomi ja oli piimaühistu karjak. Arno Liiveril on abikaasa Annega tütar.Arno "Tali" Liiver toibub siiani paari aasta tagusest hoobist. Kroonika, 14. september 2018

Näitlejana
Arno Liiver sai tuntuks Arno Tali rolliga mängufilmis „Kevade“ (1969, režissöör Arvo Kruusement). Sellele järgnesid Arno Tali osatäitmised ka mängufilmides „Suvi“ (1976) ja „Sügis“ (1990).

30. aprillil 2012 Tartus toimunud Eesti Film 100 tähistamisel anti esimest korda ajaloos välja nn sajandi filmiauhinnad:

Kategoorias "Sajandi filmipaar" olid võitjad Arno Tali ja Raja Teele (näitleja  Riina Hein) filmist "Kevade".
Kategoorias "Sajandi filmimotiiv" valiti võitjaks Arno Tali "Paljutähenduslikud silmad" filmist "Kevade".Eesti filmi sajandiauhinnad. Eesti filmi andmebaas. Vaadatud 3.07.2020

Teised Arno Tali rollist
Filmirolli leiti Liiver pooljuhuslikult. Arvo Kruusement kurtis tuttavale näitlejale Evald Aavikule, et filmivõtted on algamas, aga sobivat Arno Tali osatäitjat ei ole. Aavik ütles, et tal osaleb Tallinna Pioneeride Palee näiteringis üks poiss, keda võiks rolli proovida. Näinud Liiveri fotot, saatis Kruusement talle kutse tulla Tallinnfilmi proovivõtetele. Kuigi Arno Liiver tekitas paljudes esialgu kõhklusi, olid  Kruusement ja operaator Harry Rehe valiku õiguses veendunud.

Arvo Kruusement: "Arno kõnelevad silmad ja kogu olek mõjusid ekraanil ehedalt. Aga ainult ilusate silmadega seda rolli poleks ära teinud. Arno Liiveril oli ikka midagi muud ka peale silmade. Selles rollis on omajagu psühholoogiat, keerdkäike ja hingevalu ning ekraanilt on see näha."„Tahaks nutta ja üksi olla!“. Maaleht, 8. juuni 2023

Harry Rehe on dokumentaalfilmis "Kuidas tuli "Kevade"?" (2006) meenutanud oma ennustust filmi-Arno õige valiku kohta: "Ütlesin ka Kruusemendile, et usu mind, me mängime tema silmade peal selle filmi välja!"Eesti filmi andmebaas

Liiver näitlejatööst
Omaaegsesse Tallinna Pioneeride Palee näiteringi, kust ta leiti Arno rolli, oli ta enda jutu järgi pigem eksinud. Arno Liiver: "Mind huvitas ikka tehnika."

Pärast kaheksat kuud kestnud "Kevade" filmivõtteid oli Arnole Liiverile selge üks asi: temast ei saa iial näitlejat. «See töö ei pakkunud mingit huvi,» on ta öelnud, kuigi ka tunnistanud, et filmi tegemise aeg on tema elus olnud üks ilusamaid.

 Viited 

Välislingid
Arno Liiver andmebaasis IMDb
Arno Liiver kino-teatr.ru lehel
Arno Liiver: «Kevade» oli mu elu kõige ilusam aeg. SL Õhtuleht, 15. aprill 2006
Mis on saanud "Kevade"tegelastest. Kroonika, 16. september 2018
Miks jäeti Arno Liiver "Talvest" välja?. Kroonika, 6. august 2019
Kultusfilmist „Kevade“ tuntud Arno Liiver peab purjuspäi sõitmise eest vangi minema. Kroonika, 17. mai 2023
ARNO LIIVERI RADADEL. Juubilar pidi kalli Hiiumaa maha jätma. ohtuleht.ee, 11. oktoober 2024

Kategooria:Eesti filminäitlejad
Kategooria:Sündinud 1954
Kategooria:Surnud 2026